Diari Oficial de la Generalitat Valenciana


Sumari del DOGV 9315, del 07-04-2022 (2022/2900)

RESOLUCIÓ 260/2022, d'1 d'abril de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió temporal del lloc número 47, tècnic o tècnica superiors de gestió econòmica i contractació, de la relació de llocs de treball d'aquesta agència, per funcionaris o funcionàries de carrera de les diferents administracions públiques.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/2900


Data del document
:   01-04-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

RESOLUCIÓ 260/2022, d'1 d'abril de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió temporal del lloc número 47, tècnic o tècnica superiors de gestió econòmica i contractació, de la relació de llocs de treball d'aquesta agència, per funcionaris o funcionàries de carrera de les diferents administracions públiques. [2022/2900]  
  
  
I. La Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana (d'ara en avant Agència), en l'article 29.1, reserva l'exercici dels llocs de treball de la mateixa a funcionaris i funcionàries de carrera de les diferents administracions públiques, sotmetent la provisió dels llocs de treball a les normes de la Llei de funció pública valenciana.  
  
  
II. En relació amb les formes de provisió de llocs de treball de l'Agència, l'article 61.3 del seu reglament de funcionament i règim interior (DOGV 8582, 02.07.2019), preveu que: «Quan per raons d'urgència siga necessari ocupar un lloc vacant es podrà adscriure provisionalment, mitjançant els procediments de comissió de serveis o adscripció provisional, a un funcionari o funcionària de carrera per a l'acompliment pel temps indispensable fins a la cobertura definitiva.»  
  
  
III. En data actual, es troba vacant i pendent de provisió definitiva a través del sistema de concurs específic, el lloc de treball de la relació de llocs de treball de l'Agència les característiques i les funcions de la qual s'especifiquen en la taula que segueix, resultant la seua cobertura urgent per a acomplir a les necessitats contractuals i de gestió econòmica que amb caràcter ordinari es presenten en l'Agència.  
  
  
Funciones lloc de treball 47- Tècnic/a superior de gestió econòmica i contractació  
1. Col·laborar en l'execució i control de la gestió econòmica-financera i pressupostària, de comptabilitat i tresoreria, amb especial implicació en:  
- La proposta i elaboració de les instruccions i circulars internes que pertoquen i afecten la gestió pressupostària de l'Agència.  
- La comptabilitat pressupostària i patrimonial de l'Agència, elaborant la informació o documentació que siga requerida.  
- La gestió del registre comptable de factures i el seu seguiment.  
- La preparació de la documentació exigida pels òrgans de control extern.  
- Qualsevol altra tasca de gestió econòmica-pressupostària i de comptabilitat afí, que puga ser-li encomanada per raó de les competències que té assignades.  
  
2. Executar les activitats necessàries per a la implementació del Pla Anual de Contractació, preparant les licitacions corresponents.  
3. Efectuar el seguiment de la contractació, ús de plataformes electròniques, gestió de les publicacions en els diaris oficials i vetlar pel compliment de les obligacions de rendició de l'activitat de contractació a través del Registre Oficial de Contractes de la Generalitat Valenciana, òrgans de control extern i portal de transparència.  
4. Les altres tasques que li encomane el/la cap d'Àrea d'Administració, Recursos Humans i Gestió Econòmica o la Direcció de l'Agència.   
  
  
IV. El sistema de provisió del referenciat lloc de treball és el de concurs específic, obert a funcionaris i funcionàries de carrera d'altres administracions públiques, institucions, organismes públics o universitats públiques, conforme al que es disposa en l'article 113 de la Llei 4/2021, de 16 d'abril, de la funció pública valenciana (LFPV) i la relació de llocs de treball de l'Agència (DOGV 8985, 29.12.2020). En conseqüència, fins a la provisió definitiva del lloc a través de la convocatòria del corresponent concurs específic, l'article 117 de l'LFPV possibilita la cobertura de manera temporal del lloc de treball mitjançant comissió de serveis amb una duració màxima de dos anys; el personal funcionari ha de reunir els requisits reflectits per al lloc concret en la corresponent relació de llocs de treball.  
  
En virtut d'això, de conformitat amb el que es disposa en els articles 110 i següents de la Llei 4/2021, de 16 d'abril, de la funció pública valenciana, i en exercici de les atribucions conferides per l'article 29 de la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i pels articles 13.1.d i 61 del seu reglament de funcionament i règim interior, resolc:  
  
Primer  
Convocar la provisió temporal del lloc de treball vacant de naturalesa funcionarial d'aquesta Agència número 47, tècnic/a superior de gestió econòmica i contractació, per funcionari/ària de carrera d'altres administracions públiques, institucions, organismes públics o universitats públiques, per motius d'urgència.  
  
Segon  
Les sol·licituds de participació es realitzaran mitjançant la presentació dels annexos I, II, III i IV que s'acompanyen a la present resolució, a través del registre electrònic d'aquesta agència (https://sede.antifraucv.es/opencms/opencms/sede), efectuant-se únicament per mitjans electrònics per reunir la consideració de personal funcionari de carrera.  
  
Els documents, annexos I, II, III i IV, es troben disponibles en la pàgina web de l'Agència: https://www.antifraucv.es/portal-de-transparencia/informacio-institucional/.  
Així mateix, es podrà convocar les persones sol·licitants per a realitzar una entrevista prèvia a la selecció en cas que es considere necessari.  
  
  
Tercer  
El termini de presentació de sol·licituds serà de cinc dies hàbils, comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Quart  
Aquelles persones que no siguen seleccionades per a la provisió temporal del lloc de treball oferit podran ser tingudes en compte per a proveir noves vacants que puguen produir-se respecte d'altres llocs d'aquesta agència, sempre que es reunisquen els requisits establits en aquests, durant el termini màxim d'un any a comptar des de la publicació d'aquesta convocatòria en el Diari Oficial de la Generalitat Valenciana.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen fer, si escau, qualsevol altra acció que estimen procedent.  
  
  
València, 1 d'abril de 2022.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.